પુસ્તકપ્રેમની ભાવના મા બાળપણથી જો બાળકમાં નાખે તો બાળકને પુસ્તક પ્રત્યે રુચિ રહેશે. આજના ખૂબ બીઝી યુગમાં લોકો પાસે સમય નથી પુસ્તક ખોલવાનો. એ માટે પુસ્તક પ્રત્યે પરમ પ્રેમ હોવો જરૂરી છે. જિંદગીની રફતાર માંથી સમય કાઢી ભલે એકજ પ્રકરણ રોજ વાંચવું જોઈએ જેથી તમારા દિમાગના બારણાં ખુલ્લાં રહે અને તમારી કલ્પના શક્તિ જીવંત રહે. ટી વી કેકોમ્યુટર તમને કલ્પનાની દુનિયાને સાચી કરી બતાવે છે જેથી ખાસ કરીને બાળકોની કલ્પના શક્તિ નાશ પામે છે. નાના બાળકને મા વાર્તા કહે ત્યારે જ્યારે એમ કહે ‘ એક હતો રાજા’ તો એ બાળક એ રાજા કેવો હશે કેવા કપડાં પહેરતો હશે કેવા મહેલમાં રહેતો હશે!! આવી બધી કલ્પના કરવા બેસશે જેથી એનું મગજ કસાવા લાગશે!! પુસ્તમાંથી વાર્તાઓ કહેવી અને અને ટી વી કાર્ટૂન જોવા એમાં જમીન આસમાનનો ફરક છે.